U โชว์รายได้โรงแรมฟื้น-อีบิทด้าเพิ่ม หนุนงบไตรมาส 1 ขาดทุนลดลง 45%
U โชว์รายได้โรงแรมฟื้น-อีบิทด้าเพิ่ม หนุนงบไตรมาส 1 ขาดทุนลดลง 45% อยู่ที่ 190 ลบ. จากงวดเดียวกันของปีก่อน ขาดทุน 346 ลบ.
U โชว์รายได้โรงแรมฟื้น-อีบิทด้าเพิ่ม หนุนงบไตรมาส 1 ขาดทุนลดลง 45% อยู่ที่ 190 ลบ. จากงวดเดียวกันของปีก่อน ขาดทุน 346 ลบ.
13 พ.ค. 2565

บริษัท ยู ซิตี้ จำกัด (มหาชน) หรือ U รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยบริษัทฯ มีรายได้รวม อยู่ที่ 1,414 ล้านบาท เพิ่มขึ้นอย่างมีนัยสำคัญ ร้อยละ 146.10 จากปีก่อน ปัจจัยหลักมาจากการฟื้นตัวของธุรกิจโรงแรม และ การรับรู้รายได้เพิ่มเติมจากธุรกิจประกันชีวิตจากการควบรวม A LIFE อีกทั้งกำไรจากกำรดำเนินงานก่อนค่าเสื่อมราคา ค่าตัดจำหน่าย ดอกเบี้ยและภาษี (EBITDA) อยู่ที่ 250 ล้านบาท เพิ่มขึ้นอย่างโดดเด่นร้อยละ 620.60 จากปีก่อนหน้า
ส่วน EBITDA Margin อยู่ที่ร้อยละ 17.70 ซึ่งเพิ่มขึ้นจากไตรมาส 1 ปี 2564 ที่ร้อยละ 6 การปรับตัวดีขึ้นของ EBITDA และ EBITDA Margin สาเหตุหลักมาจากการเพิ่มขึ้นของรายได้จากการดำเนินงาน รายได้ดอกเบี้ย และรายได้อื่น
ทั้งนี้ผลขาดทุนที่ลดลงมีปัจจัยหลักมาจาก EBITDA ที่ปรับตัวดีขึ้น การลดลงของค่าเสื่อมราคา รวมถึงการรับรู้ส่วนแบ่งผลกำไรจากเงินลงทุนในการร่วมค้าและบริษัทร่วมที่เพิ่มขึ้น ซึ่งเป็นผลมาจากการปรับทิศทางการดำเนินธุรกิจ โดยการจำหน่ายทรัพย์สินบางส่วน การเพิ่มทุน และการเข้าลงทุนในกลุ่มธุรกิจบริการทางการเงิน